สอบถามพอดีอยู่ก็มีตกขาวสีเขียว เป็นน้ำไหลเลยคะบางทีเหมือนฉี่ราดแต่จริงๆคือตกขาวไหล แต่ไม่คันมีกลิ่นเหม็นคาว หาแล้วทาวยากับยาเหน็บก็ไม่หายคะ มีปวดท้องท้องเป็นบางครั้งคะ
สวัสดีค่ะ อาการมีตกขาวปริมาณมาก สีเขียว มีกลิ่นเหม็น ร่วมกับอาการปวดท้องน้อย อาจเกิดจาก-การติดเชื้อปรสิตในช่องคลอด ตกขาวจะมีกลิ่นเหม็น มักมีสีเขียว หรือมีฟองปน แต่มักมีอาการแสบหรือคันอวัยวะเพศร่วมด้วย- การอักเสบของช่องคลอดอักเสบจากเชื้อแบคทีเรีย (Bacterial vaginosis) แต่จะมีกลิ่นเหม็นรุนแรงคล้ายคาวปลา แต่จะไม่มีปวดท้องน้อย ไม่มีอาการแสบหรือคันช่องคลอด- มีการอักเสบของมดลูก หรือการมีอุ้งเชิงกรานอักเสบซึ่งส่วนใหญ่เป็นผลจากการติดเชื้อโรคติดต่อทางที่มาจากการมีเพศสัมพันธ์ เช่น เชื้อหนองในเชื้อคลาไมเดีย เชื้อมัยโคพลาสมา เป็นต้นโดยอาการคือ จะมีตกขาวที่ผิดปกติ ปวดท้องน้อย เจ็บขณะมีเพศสัมพันธ์ ปวดหรือแสบขณะปัสสาวะ มีเลือดออกจากช่องคลอดผิดปกติ หรืออาจไม่มีประจำเดือนมาก็ได้ มีไข้ อ่อนเพลีย เป็นต้นนอกจากนี้ยังอาจเกิดจากสาเหตุอื่นๆ เช่น มะเร็งปากมดลูก มะเร็งเยื่อบุโพรงมดลูก เป็นต้น แต่มักมีอาการเลือดออกผิดปกติร่วมด้วยหากยังคงมีตกขาวปริมาณมากไหลทุกวัน รวมถุงมีปวดท้องน้อย แนะนำให้ไปพบสูติ-นรีแพทย์เพื่อหากสาเหตุที่ถูกต้องนะคะ